
Настоящата политика е изготвена в съответствие със следните нормативни документи:
· Стратегия на МОН за изпълнение на националната стратегия на РБ за подобряване БДП за периода 2021-2030г.
· Наредба за изменение и допълнение на Наредба №13 от 2016г. за гражданското, здравното, екологичното и интеркултурното образование (ДВ, бр. 80 от 2016 г.)Обн. - ДВ, бр. 80 от 28.09.2018 г., в сила от 28.09.2018 г.
· [bookmark: _GoBack]Система за организация и управление на дейностите,свързани с възпитанието и обучението по БДП в системата на ПУО
ДЕТСКА ГРАДИНА „ЩУРЧЕ“ – ГРАД ПЛЕВЕН 





І. ОСНОВНИ ПОНЯТИЯ
Безопасност, е състояние на защитеност на жизнено важните интереси на личността от потенциално или реално съществуваща заплаха. Осигуряването на безопасността се изразява в спазване на съвкупност от правила за предотвратяване на аварии и спасяване на живота на хората.
Обучението по БДП развива и усъвършенства защитните механизми на децата като участници в пътното движение, създава определен начин на мислене и изграждане на поведение, които осигуряват не само лична безопасност, но и сигурност на останалите участници в движението.

ІІ. ПРИНЦИПИ ЗА БЕЗОПАСНОСТТА НА ДВИЖЕНИЕТО ПО ПЪТИЩАТА
Детската градина, водени от тезата, че „Безопасността на движението е право и отговорност на всички” реализира политика, основана на следните принципи:
· Безопасността на движението е споделена отговорност
· Транспортната система – в помощ на човека
· Ограничените човешки възможности – създават предпоставка за ПТП
· Човешкото тяло е лесно наранимо – безопасността изисква да се създава и поддържа такава пътнотранспортна система за намаляване до минимум, дори да се премахнат изцяло възможните конфликтни точки между транспортните и пешеходните потоци
· Нарастване употребата на обществения транспорт – условие за намаляване на ПТП.
„Може да не можем да подготвим бъдещето на децата си, но, поне можем да подготвим децата си за бъдещето.“
Франклин Рузвелт
ІІІ. ПРИОРИТЕТИ В ПОЛИТИКАТА ПО БДП
Ефективността на политиката за пътната безопасност зависи до голяма степен от поведението на участниците в пътното движение.
Образованието и обучението са от съществено значение и следва да се разглеждат и осъществяват като цялостен процес на „непрекъснато учене през целия живот”.
ДГ „Щурче“ определя следните приоритети
1. Усъвършенстване на управлението на дейностите, свързани с обучението и възпитанието на децата за безопасност на движението по пътищата
1.1. Осигуряване на по-добри условия за превантивна медицинска, психологическа и законодателна информация, свързана с последиците от възникнали пътнотранспортни произшествия чрез разнообразни дейности.
1.2. Усъвършенстване на ръководната, методическата и контролната дейност на директора;
1.3. Иницииране на активното съпричастие на родителите и семейството в процеса за намаляване вероятността от пътнотранспортните произшествие с участието на деца
1.4. Разширяване формите на взаимодействие и партньорство с общинските, районните структури и НПО. Иницииране на съвместни дейности за привличане на обществено внимание да решаване на конкретни проблеми и осигуряване, финансиране на инициативите.
2. Подобряване качеството на знанията и уменията на участниците в движението, свързани с обучението и възпитанието по БДП
2.1. Възпитание и обучение на децата по БДП за формиране на знания и умения и превръщането им в поведение за самосъхранение, отговорност и дисциплина, за развитие на нова обществена култура по отношение безопасността на движението.

2.2. Привеждане на учебната материално-техническа база към съвременните изисквания за качествен възпитателно-образователен процес.
2.3. Дидактическо осигуряване на възпитанието и обучението на децата и опазване живота и здравето им в пътното движение.
2.4. Продължаващо обучение на учителите в детската градина
3. Осигуряване на по-безопасна пътна инфраструктура
3.1. Осъществяване на системни и постоянни действия, целящи нарастване нивото на безопасността в района на детската градина.

„Креативността е процесът на създаване на оригинални идеи, които имат стойност.“
Сър Кен Робинсън

ІV. СЪЩНОСТ НА ОБУЧЕНИЕТО ПО БДП
Глобалната цел на образователния процес по БДП изисква у децата да се изградят елементарни представи и понятия за пътното движение и начални умения за безопасно придвижване като пешеходци.
Обучението по БДП в детската градина е неделима част от цялостното образование и възпитание на личността. То е вид социално учене, при което водеща е ролята на практическите умения. В обучението по БДП се формират три групи умения:
· Умения за самозащита – на сензомоторно равнище;
· Интелектуални умения, базиране на назоваване на правилата за движение на пешеходци и велосипедисти, умения за анализ, сравнение, откриване на причинно- следствени връзки;
· Практически умения, свързани с овладяване на действия с цел вземане на решение за правилно поведение в пътна среда.
Обучението по БДП се осъществява задължително във всички групи в основни и допълнителни форми на педагогическо взаимодействие. То може да се осъществява интегрирано по различните образователни направления или в допълнителни форми на педагогическо взаимодействие. Педагогическата ситуация е основна форма на взаимодействие, при превес на играта като основна дейност в тази възраст.
В ситуацията може да се използва комбинация от трите вида метода:
· Информационно – познавателни (наблюдение, разговор, разказ, беседа, пътни казуси)
· Игрово – познавателни ( сюжетно-ролеви игри, дидактични игри, игров тренинг, ТРИЗ –игри, компютърни игри, подвижни и др)
· Практико-изпробващи (експеримент, практически упражнения, изготвяне на макет по зададена тема/ситуация);
· Обучение чрез проект по проблем на детската безопасност на пътя с участие на родители – повишава се компетенцията на всички участници, участвайки в съвместни празници и развлечения, екскурзии, седмици на безопасното движение и др
Обучението по БДП е предимно активно – действено: децата играят музикални, подвижни и дидактични игри; моделират различни ситуации; включват се в състезателни игри. То е част от процеса на ограмотяване - това се дължи на интегративният характер с всички образователни направления. При обучението на децата се усвояват не само знания и умения за безопасност на движението, но се развиват интелектуални умения за опериране с тези знания в практически ситуации
Образователния процес по БДП е насочен към формиране у децата на нова култура – транспортната култура, която включва в себе си:
· система от знания, умения и способности за безопасно поведение и опазване на собствените и на околните, здраве и живот;
· компетентности, ценностна ориентация и мотивация за обогатяване на знанията и усъвършенстване на уменията за безопасно поведение;
· начин на мислене, култура на бита и поведението, и защитни механизми на отделната личност, с цел осигуряване не само на личната безопасност, но и на сигурността на останалите участници в движението;
· дисциплинираност, отговорност и самоконтрол на собственото поведение.
Ефективността на обучението по БДП е свързано с разработване на цялостна система от въздействия от съдържателно и организационно естество, която включва:
1. Изготвяне на балансирано годишни разпределения на съдържанието по тематична област „Безопасност на движението по пътищата“, подчинено на принципа за интегриране и надграждане на знанията и уменията.
2. Изграждане и поддържане на среда, стимулираща обучението по БДП
3. Споделяне и разпространяване на положителния опит по отношение на обучението за безопасно участие на децата в пътното движение;
4. Участие в дейности, ограничаващи агресията по пътищата, изграждащи устойчива, добродетелна и социално отговорна ценностна система
5. Организиране и провеждане на състезания, конкурси, викторини и др.
Минималния брой на основните педагогически ситуации по БДП в детската градина са както следва:

	Груп а
	Брой ПС
	Очаквани резултати и нови понятия

	І
група
	5
	Дом, път, движи се, не се движи
Дете –пътник, детско столче, седалка, колан, правила; Камион, мотор, влак, количка
Силен и слаб звук, звук на кола, цветове на светофара Шофьор, дете, родител, до него, близо, далече

	ІІ
група
	5
	Улица, елементи на улица, тротоар, бордюр, пътни знаци, платно, пешеходна пътека тип „зебра“, превозни средства, водач на превозно средство, пътно движение
Светофар, пресичане на улична платно със светофарна уредба, пресичане на улично платно без светофарна уредба;
Опасно-безопасно – опасност, безопасност, придвижване между паркирали коли, ролер, тротинетки, триколки;
Велосипед с помощни колела, звънец, детска каска, спирачка, потегленя, сперане, движение напред, каране в права посока;

	ІІІ
група
	6
	Еднопосочно	и	двупосочно	пътно	платно,	ляво	и	дясно, пешеходна пътека;
Пътни знаци – М8.2. пресичане на двупосочно пътно платно, А18 пешеходна пътека, А19 деца;
Превозни средство по суша, въздух и вода – каруца, автомобил, камион, автобус, влак, кораб, самолет;
Превозни средства със специален режим на работа – пожарна, полицейска кола;
Пресичане на двупосочно пътно платно с възрастен, светлинни сигнали;
Пешеходец с велосипед, светлоотразителна жилетка, каране в права посока, каране в умерено темпо, паркиране;
Двупосочно движение




	ІV
група
	7
	Булевард, кръстовище, пътен знак Е21 подлез;
Пресичане на кръстовище със и без светофарна уредба, пресичане на кръстовище при наличие на регулировчик
Правила на поведение като чакащ автобус и като пътник в превозното средство;
Придвижване с възрастен, безопасен път;
Велосипед без помощни колела, дете –велосипедист, устройство за излъчване на бяла или жълта светлина отпред и светлоотразител отзад;
Предупредителни знаци на опасност – А20; забранителни знаци Б9 Велопътека, завой наляво,завой на дясно, змейка;



Неразделна част от политиката на детската градина са организираните дни на действия свързани с Резолюции на ООН:
· Световният	ден	за	възпоменание	на	жертвите	при	пътнотранспортни произшествия - всяка трета неделя на месец Ноември
· Глобална седмица по пътна безопасност- през месец Май
Възпитание и обучението по БДП в детската градина се води от педагогическите специалисти по групи, които ежегодно повишават нивото на професионалната си подготовка като преминават квалификационни курсове по ,,Методика на обучението по БДП” и/или ,,Специфични умения за работа в училищна комисия по БДП“. Тяхната дейност се подпомага и координира от комисия по БДП.
Функции на комисията по Безопасност на движението по пътищата ( КБДП):
1. Подпомага директора в контрола на обучението по БДП;
2. Създава условия за повишаване ефективността на обучение по БДП;
3. Разработва План по БДП и План за работа на комисията по БДП
4. Организира реализацията на съвместни инициативи с институции и общественост
5. Извършва вътрешен мониторинг на проведената образователно-възпитателна дейност на всеки три месеца
6. Информира педагогическия съвет за изпълнението на утвърдения план и за резултатите от дейността си.
7. Оглежда и дава информация и препоръки за прилежащата инфраструктура, укрепването на уредите и съоръженията в детската градина преди началото на учебната година и през цялата учебна година.
Политиката по БДП се реализира съвместно с участието :
· на родители в изложби, празници; тренинги; конкурси за рисунки и макети;
· на служители от сектор „Пътна полиция“ на ОД на МВР;

V. ЗАКЛЮЧИТЕЛНИ РАЗЯСНЕНИЯ
1. За опазване живота и здравето на децата в пътното движение е разработена програма, неразделна част от настоящата политика.
2. Конкретните дейности за реализиране на настоящата политика се залагат в годишен план по БДП
3. Настоящата	политика	подлежи	на	актуализиране	при	промяна	на нормативната уредба


	[image: ]                                                                            ПРОГРАМА
ЗА ИЗПЪЛНЕНИЕ НА ПОЛИТИКАТА
ЗА ВЪЗПИТАНИЕТО И ОБУЧЕНИЕТО ПО БЕЗОПАСНОСТ НА ДВИЖЕНИЕТО ПО    ПЪТИЩАТА В ДГ „ЩУРЧЕ“ – ГРАД ПЛЕВЕН                                                                       

Основна цел - да се създават по-добри условия и организация на обучението по БДП и изградят елементарни представи и понятия за пътното движение и начални умения за безопасно придвижване като пешеходци.

	Направление
	Дейности
	Очаквани резултати

	Направление 1
Повишаване информираността на педагогическия колектив и родителската общност за нуждата от по-голяма безопасност на децата като пътници, пешеходци и велосипедисти.
	Периодична информираност на родителите по конкретни проблеми, свързани с безопасността на децата чрез тематични родителски срещи
	Насърчаване на семейството за възпитание на децата от най-ранна възраст на правилно и безопасно поведение, както и на пешеходците, така и на водачите, за подобряване на безопасността на движението при съвместното ползване на пътищата.

	
	Разясняване ползата от:
· Носене на светли дрехи и светлоотразителни елементи за по-добра видимост на детето като участник в движението;
· Употреба на предпазни колани от децата – пътници;
· Обезопасяване на обществените зони в района на детското заведение
	

	Направление 2
Възпитание и обучение на децата по
безопасност на движението по пътищата за изграждане на мотивация за правомерно поведение и взаимно уважение на пътя


	Реализиране насоките за организиране на възпитанието и обучението по безопасно движение по пътищата в
детската градина, съобразно действащата нормативна база.
	Контролни дейности
Реализиране на подпомагащ контрол за по-ефективно приложение на програмното съдържание по безопасно движение по пътищата,
съобразно възрастовите особености на децата

	
	Разширяване възможностите за обучение на децата за управление на велосипеди, тротинетки, ролери.
	







	
	· Безопасни маршрути за децата;
· Създаване и разширяване на материалната база за практическо приложение знанията на децата
· Осигуряване на дидактически ресурси;
· Педагогическа просвета на родителите

	Утвърждаване	ролята	на семейството и родителската общност за подобряване на обучението и мотивиране на възможностите да съвместна дейност:


	Направление 3
Дидактическо осигуряване
	Осигуряване на разнообразни дидактични ресурси – учебни помагала, игри, интерактивни табла, музика,
художествена литература, пъзели и др
	Осигуряване	на	условия	за провеждане на ефективен процес на
възпитание и обучение по БДП

	Направление 4
Подобряване на материално-техническата учебна база за ефективно и качествено обучение по БДП
	Използване на информационна база на МОН, РУО
	Осигуряване на условия за провеждане на ефективен процес на възпитание и обучение по БДП

	
	Организиране рубрика в сайта на детската градина.
	

	
	Създаване на учебна площадка за практическо
приложение на знанията и уменията на децата по БДП.
	

	Направление 5
Първоначално и продължаващо обучение на педагогическите специалисти
	Продължаващо обучение за професионална
квалификация на учителите - участие във вътрешни и външни квалификациионни форми
	Повишаване компетентността за иновативни форми на обучение по БДП. Реализирани на национални политики и стратегии.

	
	Включване на учителите в национална програма за
квалификация
	

	Направление 6
Промяна на инфраструктурата, която улеснява пешеходния трафик
	Периодична оценка и осъвременяване инфраструктурата около детската градина съвместно с местната администрация
	Поддържане на сигурна и безопасна среда за децата.

	
	Активно приобщаване на родителите по разрешаването на конкретни проблеми в района на детското заведение
	




	Направление 7
Организиране и провеждане на състезания, викторини и други
	Участие в състезания и празници в ДГ и общинско ниво;
	Изграждане	на	устойчива, добродетелна и социално отговорна ценностна система

	
	Провеждане на викторини, симулативни игри в ДГ;
	

	
	Участие в конкурси на регионално и общинско ниво;
	

	
	Организиране на детски празници съвместно с родители
	

	Направление 8
Финансово осигуряване
	Финансовите средства за реализиране на програмата се осигурява от:
· Бюджета на ДГ чрез първостепенния разпоредител с бюджетни кредити;
· Собствени приходи и от участие в проекти;
· Привличане на спонсори;
	Поддържане на сигурна и безопасна среда за децата.

